Îbrahîm Çelîk qezaya Licê ya Amedî de yeno dinya ke Licê kombîyayîşê verênî yê PKKyî ra nata welatperwerîye ra fek vera nêda. Îbrahîm keyeyêkê welatperwerî de beno pîl. Ciwananê Amedî ra Îbrahîm Çelîkî vera şîdetê dewleta tirke domanîya xo de destê ci de kerra sere wedarit. Çelîko ke ciwanîya xo de raştîya Kurdîstanî şinasnaye, tim pê hîsgerîye têgêreno. Îbrahîm Bîlmez dima serra 2012î de tewrê gerîlayan beno.
Çelîk serra 2012î de xo rê nameyê Mahîr Andokî gêno û bi îdîaya xurtkerdişê têkoşînî têgêreno. Çelîk mîyanê gerîlayan de felsefeya Rayberê Şarê Kurdî Abdullah Ocalanî xo rê keno esas, bi kedkarî, fedakarî û cesaretê xo beno gerîlayêkê aktîfî. Serra 2016î de koyanê Amedî de Mahîr Andok rêçê fermandaran ê çêran ê Amedî Şehîd Nûman û Şehîd Rêberî ser o sozê xo yê qesasî newe keno.
Koyanê Amedî de terzê şerê fedayîyî xo rê keno esas û bi hêrsî vera zalman têkoşîn keno. Gerîla Mahîr Andok eyaletê Amedî de wexto ke verê dişmenî bi çêrî şer kerdêne 3ê hezîrana 2019î de şehîd beno.
